Mario Mandžukić

Mario Mandžukić hrvatski je nogometaš i nekadašnji reprezentativac te zemlje. Igra na poziciji napadača.

Klupska karijera
Rane godine
Nogomet je počeo trenirati u njemačkom Ditzingenu blizu Stuttgarta, gdje je njegov otac igrao nogomet. Poslije povratka u rodni grad igrao je za NK Marsoniju od 1997. do 2003. Sljedeće godine igrao je u gradskom niželigašu Željezničaru, a nakon toga, ponovno je jednu sezonu 2004/05. odigrao za Marsoniju. U junu 2005. prešao je u NK Zagreb.

U dresu Zagreba, na Dvoranskom prvenstvu HNL, u sezoni 2005/06, izabran je za najboljeg igrača prvenstva, a na istom takmičenju u sezoni 2006./07., bio je najbolji strijelac.

Dinamo Zagreb
mini|lijevo|130px|Mandžukić u dresu zagrebačkog Dinama
Zbog vrlo dobrih igara pod vodstvom Miroslava Blaževića u Zagrebu, koji ga je isprva napadao, pobudio je javno zanimanje gradskog rivala Dinama. Nakon dugo pregovora i odbijanja, prešao je u Dinamo početkom jula 2007, zajedno s Ivicom Vrdoljakom.

Odigrao je više odličnih utakmica u dresu Dinama, a posebno se istakao protiv Ajaxa u Amsterdamu, 4. oktobra, kada je postigao dva gola i bio zaslužan za kazneni udarac za još jedan gol. U novinama je sljedećeg dana dobio maksimalnu ocjenu 10.

U sezoni 2008/09. dobio je Žutu majicu Sportskih novosti za najboljeg igrača Prve HNL. Iste godine bio je i najbolji strijelac lige sa 16 golova.

 Wolfsburg 
Dana 16. jula 2010. objavljeno je da prelazi u redove njemačkog prvoligaša VfL Wolfsburg.

U dvije godine i 56 nastupa postigao je 20 golova i bio je jedan od najboljih igrača glavom u Bundesligi.
mini|desno|160px|Mandžukić u dresu Bayerna

 Bayern München 
Dana 26. juna 2012. potpisuje ugovor s njemačkim Bayern Münchenom,, zahvaljujući sjajnoj sezoni u Wolfsburgu.

Budući da je često bio strijelac, osigurao je mjesto u prvih 11, te je na ulasku u 2013. bio najbolji strijelac Bundeslige.

S Bayernom je 2013. osvojio Ligu prvaka gdje je u finalu protiv Borussije Dortmund postigao prvi gol na utakmici i tako postao prvi Hrvat koji je zabio gol u finalu Lige prvaka.

 Atletico Madrid 
Dana 10. jula 2014. potpisao je ugovor s Atlético Madridom..

Za "Jorgandžije" je skupio 28 nastupa i postigao 12 golova.

U toj jednoj sezonu osvojio je Španski superkup.

 Juventus 
Dana 22. jula 2015. potpisuje ugovor s talijanskim Juventusom.

 Reprezentativna karijera 
Počeci u reprezentaciji
Bio je standardni član mladih hrvatskih nogometnih reprezentacija (U-19, U-20, U-21), a 21. novembra 2007. debitirao je i za Hrvatsku A selekciju u kvalifikacijskoj utakmici protiv Makedonije. Prvi gol za reprezentaciju Hrvatske postigao je 10. septembra 2008. u 77. minuti utakmice protiv Engleske (1:4) u kvalifikacijama za Svjetsko prvenstvo 2010.

Euro 2012.
U kvalifikacijskoj grupi za Evropsko prvenstvo, Mandžukić je postigao dva gola za reprezentaciju, i to izjednačujući pogodak protiv Gruzije na Poljudu, kao i posljednji pogodak Hrvatske u grupi, na Kantridi protiv Latvije. U dodatnim kvalifikacijama, hrvatska reprezentacija je ždrijebana sa Turskom. U utakmici na Türk Telekom Areni, Mandžukić je postigao drugi gol na utakmici i tako učvrstio vodstvo Hrvatske koje je kasnije zapečatio Ćorluka.

Na završnici prvenstva, u grupi sa Španijom, Italijom i Republikom Irskom, Mandžukić je najavljen kao jedan od glavnih napadača nakon ozljede Ivice Olića. U prvoj utakmici s Ircima, Mandžukić postiže dva pogotka, oba glavom, i tako postaje prvi reprezentativac Hrvatske koji je postigao dva pogotka na nekom velikom takmičenju još od Davora Šukera na Euru 1996. Hrvatska je na kraju pobijedila rezultatom 3:1. U idućoj utakmici s Italijanima, opet postaje ključni igrač reprezentacije; nakon dominacije i vodstva Italije, Mandžukić postiže pogodak u 72. minuti i donosi novi bod Vatrenim. Tim pogocima Mandžukić je privremeno bio najbolji strijelac prvenstva, ali Hrvatska nije uspijela proći u četvrfinale zbog boda prednosti koju je imala reprezentacija Italije.

 SP 2014. 
U kvalifikacijama prvi gol zabija protiv Srbije za 1:0, utakmica je završila rezultatom 2:0. U dodatnim kvalifikacijama zabija za 1:0 protiv Islanda i Hrvatska pobjedom sa 2:0 odlazi na Svjetsko prvenstvo u Brazil 2014.

Prvu utakmicu bio je suspendiran zbog crvenog kartona. U drugoj utakmici zabio je dva gola za Hrvatsku nad pobjedom protiv Kameruna rezultatom 4:0.

 Euro 2016. 
Selektor Hrvatske Ante Čačić objavio je u maju 2016. spisak za nastup na Evropskom prvenstvu u Francuskoj, na kojem je bio i Mandžukić.

 Reference 

 Vanjski linkovi 

Mario Mandžukić  na clubatleticodemadrid.com

Kategorija:Rođeni 1986.
Kategorija:Živi ljudi
Kategorija:Biografije, Slavonski Brod
Kategorija:Hrvatski nogometaši
Kategorija:Nogometaši Marsonije
Kategorija:Nogometaši Zagreba
Kategorija:Nogometaši Dinamo Zagreba
Kategorija:Nogometaši VfL Wolfsburga
Kategorija:Nogometaši Bayern Münchena
Kategorija:Nogometaši Atlético Madrida
Kategorija:Nogometaši Juventusa
Kategorija:Nogometaši Al-Duhaila
Kategorija:Nogometaši AC Milana
Kategorija:Igrači na Evropskom prvenstvu u nogometu 2012.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.